stanford-oval/wikipedia huggingface dataset:
โทมัส สแตมฟอร์ด แรฟเฟิลส์

| โทมัส สแตมฟอร์ด แรฟเฟิลส์ |
| --- | --- |

ข้อมูลส่วนบุคคล
เกิด: 6 กรกฎาคม พ.ศ. 2324 นอกฝั่งพอร์ตมอแรนต์ จาเมกา
เสียชีวิต: 5 กรกฎาคม พ.ศ. 2369 (อายุ 44 ปี) ลอนดอน, อังกฤษ
ศาสนา: แองกลิคัน
คู่สมรส: โอลิเวีย มาเรียมน์ ดีเวนนิช (พ.ศ. 2348 – พ.ศ. 2357)  โซเฟีย ฮัลล์ (พ.ศ. 2360 – พ.ศ. 2401)
อาชีพ: เจ้าหน้าที่อาณานิคมอังกฤษ
เป็นที่รู้จักจาก: ผู้ก่อตั้งสิงคโปร์

เซอร์ โทมัส สแตมฟอร์ด แรฟเฟิลส์ (อังกฤษ: Sir Thomas Stamford Bingley Raffles); (6 กรกฎาคม พ.ศ. 2324 – 5 กรกฎาคม พ.ศ. 2369) ผู้บริหารอาณานิคม ผู้ก่อตั้งเมืองสิงคโปร์ เกิดบนเรือที่ลอยทะเลนอกฝั่งพอร์ตมอแรนต์ จาเมกา แรฟเฟิลส์ได้รับการศึกษาอย่างเป็นทางการน้อยมากแต่ก็ได้เข้าทำงานเป็นสมียนของบริษัทอินเดียตะวันออกของอังกฤษ หลังจากการศึกษาด้วยตนเอง แรฟเฟิลส์ ก็ได้รับตำแหน่งก้าวหน้าเป็นผู้ช่วยเลขานุการเมืองปีนังได้เลื่อนตำแหน่งอย่างรวดเร็วจนถึงตำแหน่งรองผู้ว่าราชการเขตอาณานิคมชวา (พ.ศ. 2354 - พ.ศ. 2359) และ ได้ปฏิรูประบบการบริหารใหม่โดยสิ้นเชิง
เมื่อปี พ.ศ. 2359 แรฟเฟิลส์ต้องกลับบ้านที่อังกฤษเนื่องจากการป่วยไข้ และได้รับการแต่งตั้งเป็นอัศวินชั้นเซอร์
เมื่อแรฟเฟิลส์หายป่วยและกลับมาดำรงตำแหน่งรองผู่ว่าราชการเขตอาณานิคม "เบิงกูลู" (พ.ศ. 2361 - พ.ศ. 2366) ก็ได้จัดตั้งนิคมขึ้นที่เกาะสิงคโปร์อีก แรฟเฟิลส์จึงได้รับการยกย่องว่าเป็นผู้มีบทบาทมากที่สุดผู้หนึ่งในการพัฒนาจักรวรรดิอังกฤษในตะวันออกไกล
การก่อตั้งนิคมสิงคโปร์

แต่เดิมเกาะสิงคโปร์เคยเป็นที่ตั้งหน่วยทหารของอาณาจักรศรีวิชัยในย่านสุมาตรา มีชื่อเป็นภาษาชวาว่า "เทมาเสก" (แปลว่าเมืองทะเล) ซึ่งต่อมาได้กลายเมืองค้าขายที่เพิ่มความสำคัญมากขึ้น แต่หลังจากประมาณ พ.ศ. 1850 เป็นต้นมา ความเจริญทางการค้าเสื่อมถอยลงจนเกือบหาร่องรอยของเมืองเทมาเสกไม่พบ ระหว่าง ประมาณ พ.ศ. 2050 - พ.ศ. 2350 เกาะสิงคโปร์ได้กลายเป็นส่วนของอาณาเขตของสุลต่านยะโฮร์ โดยในช่วงนี้ก็ได้เกิดสงครามระหว่างชาวมลายูกับชาวโปรตุเกส อาคารบ้านเรือนถูกเผาจนราบเรียบและตกอยู่ในการครอบครองของโปรตุเกสอยู่ประมาณ 100 ปี และเปลี่ยนมือมาเป็นของฮอลันดาอีกประมาณ 100 ปี พื้นที่ส่วนใหญ่ของเกาะเป็นป่าดงกลายเป็นที่อยู่ของชาวประมงและโจรสลัด
ใน ปี พ.ศ. 2362 แรฟเฟิลส์ได้แล่นเรือมาขึ้นเกาะ และได้มองเห็นศักยภาพและโอกาสเป็นอย่างมากที่จะใช้เป็นฐานที่ตั้งทางการค้าของบริษัทอินเดียตะวันออกของอังกฤษ แรฟเฟิลส์ได้ทำความตกลงและเซ็นสัญญากับสุลต่านฮุสเซน ชาร์ ในนามของบริษัทอีสต์อินเดียเพื่อสร้างเป็นฐานที่ทำการค้าและการตั้งถิ่นฐาน แรฟเฟิลส์ได้ร่างรัฐธรรมนูญฉบับแรกของสิงคโปร์เมื่อ พ.ศ. 2366 เพื่อสร้างความเป็นระเบียบเรียบร้อย สร้างศีลธรรม ห้ามการพนัน และการค้าทาส ซึ่งต่อมามีผู้คนหลายเชื้อชาติค่อย ๆ อพยพเข้ามาทำงานในสิงคโปร์และเริ่มทะลักมากขึ้น สิงคโปร์กลายเป็นส่วนในอาณัติของอาณานิคมอังกฤษโดยการบริหารจัดการโดยบริษัทอีสต์อินเดียเมื่อ พ.ศ. 2401 และกลายเป็นอาณานิคมของจักวรรดิอังกฤษอย่างเป็นทางการในเวลาต่อมาเมื่อ พ.ศ. 2410 เมื่อถึง พ.ศ. 2412 ปรากฏว่าสิงคโปร์มีประชากรมากถึง 100,000 คน
บั้นปลายชีวิต

ในระยะหลังๆ เซอร์ โทมัส สแตมฟอร์ด แรฟเฟิลส์เริ่มเบื่อหน่ายการงานเนื่องจากมีศัตรูทางการเมืองมากจึงหันความสนใจไปในด้านธรรมชาติวิทยา เขาอยู่ดูแลการก่อตั้งสิงคโปร์จริงๆ เพียง 8 เดือน เมือเห็นว่าเรียบร้อยดีก็ออกเดินทางกลับประเทศอังกฤษเมื่อวันที่ 22 สิงหาคม พ.ศ. 2367 แต่แม้จะเป็นช่วงเวลาที่สั้น แรฟเฟิลส์ก็ได้รับการยอมรับว่าเป็นผู้ก่อตั้งสิงคโปร์
ในปี พ.ศ. 2368 เซอร์ โทมัส สแตมฟอร์ด แรฟเฟิลส์ได้ร่วมก่อตั้งสมาคมสัตวศาสตร์แห่งลอนดอนและสวนสัตว์ลอนดอนและได้รับเลือกเป็นนายกสมาคมคนแรก แต่ในปีต่อมาแรฟเฟิลส์ก็ได้เสียชีวิตจากการตกเลือดในสมองก่อนที่จะมีอายุครบ 45 ปี เพียง 1 วัน แรฟเฟิลส์นับได้ว่าเป็นบุคคลที่มีความโศกเศร้าในชีวิตในโลกตะวันออกไม่น้อย เขาเสียภริยาในชวาและลูกอีก 3 คนในเบงคูเลน และเนื่องจากการเป็นนักต่อต้านการค้าทาส ศพแรฟเฟิลส์ถูกห้ามมิให้ฝังในบริเวณโบสถ์ที่บ้านเกิด (โบสถ์เซนต์แมรี่ เมืองเฮนดอน) โดยพระราชาคณะของเขตปกครองนั้นซึ่งมีครอบครัวที่เคยมีรายได้จากการค้าทาส แต่ในภายหลังเมื่อมีการขยายตัวโบสถ์เมื่อประมาณ พ.ศ. 2465 หลุมฝังศพของแรฟเฟิลส์จึงได้เข้ามาอยู่ในตัวอาคาร
มรดกของ "แรฟเฟิลส์"

ทั้งในประเทศสิงคโปร์และในที่อื่นๆ ชื่อของเซอร์ โทมัส สแตมฟอร์ด แรฟเฟิลส์ได้ปรากฏในรูปแบบต่างๆ มากมาย
มรดกของ "แรฟเฟิลส์" > ชีววิทยา

Raffles Museum of Biodiversity Research
Rafflesia (ไม้ดอกประเภทกาฝากชนิดหนึ่ง)
Megalaima rafflesi (Red-crowned Barbet)
Dinopium rafflesii (Olive-backed Woodpecker)
Chaetodon rafflesi (Latticed Butterflyfish)
Nepenthes rafflesiana (หม้อข้าวหม้อแกงลิงชนิดหนึ่ง)
มรดกของ "แรฟเฟิลส์" > สัญลักษณ์หรือที่หมายตา

แรฟเฟิลส์ซิตี
Raffles City Convention Centre
Raffles City Shopping Centre
Raffles Hospital
Raffles Hotel
Raffles The Plaza
Stamford House
Swissôtel The Stamford
มรดกของ "แรฟเฟิลส์" > ธุรกิจ

Raffles Holdings
Raffles International Patients Centre
Raffles International Training Centre
Raffles Investments Limited
Raffles Medical Group
Raffles Tailor
Yantai Raffles Shipyard
Raffles Class (business class) of Singapore Airlines
มรดกของ "แรฟเฟิลส์" > การศึกษา

Raffles College (Presently the National University of Singapore)
Raffles Design International
Raffles Girls' Primary School
Raffles Girls' School (Secondary)
Raffles Hall, National University of Singapore
Raffles Institution
Raffles Junior College
Raffles-BICT International College
Stamford Primary School
มรดกของ "แรฟเฟิลส์" > การกีฬาและนันทนาการ

Raffles Country Club
Raffles Cup
Raffles Marina
Raffles Town Club
มรดกของ "แรฟเฟิลส์" > การขนส่ง

Raffles Avenue
Raffles Boulevard
Raffles Institution Lane
Raffles Lighthouse
Raffles Link
Raffles Place
Raffles Place MRT Station
Raffles Quay
Stamford Road
ดูเพิ่ม

ประวัติศาสตร์สิงคโปร์ (อังกฤษ)
Raffles' Landing Site (อังกฤษ)
แหล่งข้อมูลอื่น

Biography เก็บถาวร 2005-04-04 ที่ เวย์แบ็กแมชชีน at the Raffles Museum of Biodiversity Research
รูปปั้น Sir Stamford Raffles ใน สิงคโปร์
ไซมอนแอนด์การ์ฟังเกล

| Simon and Garfunkel |
| --- | --- |

ข้อมูลพื้นฐาน
ที่เกิด: ฟอเรสต์ฮิลส์, ควีนส์ นครนิวยอร์ก สหรัฐอเมริกา
แนวเพลง: โฟล์กร็อก
ช่วงปี: ค.ศ. 1957-1970  รวมวง:   ค.ศ. 1975, 1977, 1981–1983, 1990, 1993, 2003–2004, 2009–2010
ค่ายเพลง: โคลัมเบีย

สมาชิก: พอล ไซมอน  อาร์ต การ์ฟังเกล

เว็บไซต์: www.simonandgarfunkel.com
ไซมอนแอนด์การ์ฟังเกล (อังกฤษ: Simon & Garfunkel) เป็นศิลปินคู่แนวโฟล์กร็อก คำว่า ไซมอนและการ์ฟังเกล มาจากนามสกุลของ พอล ไซมอน และ อาร์ต การ์ฟังเกล ไซมอนแอนด์การ์ฟังเกลได้กลายเป็นหนึ่งในศิลปินที่ทำยอดจำหน่ายสูงสุดในยุคทศวรรษที่ 1960 เป็นหนึ่งในกลุ่มศิลปินที่เปรียบเสมือนสัญลักษณ์ของการแสดงออกถึงวัฒนธรรมต่อต้าน ในช่วงยุคทศวรรษแห่งการปฏิวัติทางสังคม ร่วมกับเดอะ บีทเทิลส์, บ็อบ ดิลลัน , เดอะบีชบอยส์ และ นีล ยัง  โดยทั้งคู่มีผลงานเพลงร่วมกันทั้งหมด 5 สตูดิโออัลบั้ม มีเพลงที่ได้รับความนิยมอย่างมากได้แก่ "The Sound of Silence" (1964), "Mrs. Robinson" (1968), "The Boxer" (1969) และ "Bridge over Troubled Water" (1970)  โดยเพลงดังกล่าวล้วนขึ้นอันดับหนึ่งของชาร์ตเพลงทั่วโลก
อย่างไรก็ตามช่วงที่ทั้งคู่ทำงานร่วมกัน มักจะมีความสัมพันธ์ที่ระหองระแหง และขัดแย้งกันเสมอๆจนนำไปสู่การยุติการทำงานร่วมกันในปี ค.ศ. 1970 โดยสตูดิโออัลบั้มชุดสุดท้าย "Bridge over Troubled Water" (วางจำหน่ายในเดือนมกราคมของปีดังกล่าว) ถือว่าเป็นอัลบั้มที่ประสบความสำเร็จมากที่สุดของวง และติดหนึ่งในอัลบั้มที่ขายดีที่สุดของโลก โดยทำยอดขายในปีเดียวมากกว่า 25,000,000 แผ่นทั่วโลก
หลังจากประกาศยุติการทำงานร่วมกันในปี ค.ศ. 1970 ทั้งคู่ก็ยังคงกลับมารวมตัวกันหลายครั้ง โดยการกลับมารวมตัวกันครั้งที่นับว่าประสบความสำเร็จมากที่สุด คือการแสดงสดที่เซ็นทรัลพาร์ก (The Concert in Central Park) เมื่อวันที่ 19 กันยายน ค.ศ. 1982 โดยการแสดงสดดังกล่าวมีผู้ชมมากกว่า 500,000 คน ได้รับการบันทึกให้เป็นหนึ่งในการแสดงสดต่อหน้าผู้ชมที่มีจำนวนมากที่สุดเป็นอันดับเจ็ดในประวัติศาสตร์วงการเพลงโลก
พอล ไซมอน และอาร์ต การ์ฟังเกล เป็นเพื่อนกันมาตั้งแต่เด็ก ในชั้นเรียนที่โรงเรียนประถม และโรงเรียนมัธยมฟอเรสต์ฮิลส์ ในเขตควีนส์ เมืองนิวยอร์ก  มีผลงานร่วมกันครั้งในปี ค.ศ. 1957 ในชื่อ "ทอม แอนด์ เจอรี" (การ์ฟังเกลใช้ชื่อแฝงว่า "ทอม กราฟ" ไซมอนใช้ชื่อแฝงว่า "เจอรี แลนดิส") และแยกย้ายไปทำงานส่วนตัว ทั้งคู่กลับมารวมตัวกันอีกครั้งในชื่อ "ไซมอน แอนด์ การ์ฟังเกล" ในปี ค.ศ. 1964 และเริ่มมีชื่อเสียงจากซิงเกิล  "The Sounds of Silence" ซึ่งเป็นเพลงประกอบภาพยนตร์ The Graduate
ไซมอนแอนด์การ์ฟังเกล ได้รับรางวัลแกรมมีถึง 10 ครั้ง และได้รับการบรรจุเข้าสู่หอเกียรติยศร็อกแอนด์โรล ในปี ค.ศ. 1990 และในอัลบั้ม Bridge over Troubled Water ก็ได้รับการเสนอชื่อในหัวข้ออัลบั้มนานาชาติแห่งปี ค.ศ. 1977 ของบริตอะวอดส์ รวมไปถึงได้รับการจัดอันดับที่ 51 บนหัวข้อ 500 อัลบั้มที่ยิ่งใหญ่ที่สุดตลอดกาลโดยนิตยสารโรลลิงสโตนอีกด้วย ริชชี อันเทอร์เบอร์เกอร์ (Richie Unterberger) ได้กล่าวว่า "เป็นวงดนตรีคู่ที่ประสบความสำเร็จสูงสุดแห่งทศวรรษที่ 1960" และยังคงเป็นหนึ่งในศิลปินที่ได้รับความนิยมสูงสุดจวบจนปัจจุบัน
ผลงาน > สตูดิโออัลบัม

Wednesday Morning, 3 A.M. (1964) (#24 UK #30 US)
Sounds of Silence (1966) (#13 UK #21 US)
Parsley, Sage, Rosemary and Thyme (1966) (#15 UK #4 US)
Bookends (1968) (#1 UK #1 US)
Bridge Over Troubled Water (1970) (#1 UK #1 US, 8X Platinum)
ผลงาน > ผลงานอื่น

The Graduate Original Soundtrack (1968)
The Concert in Central Park (1982)
แหล่งข้อมูลอื่น

Simon and Garfunkel's website
Paul Simon's solo website
Art Garfunkel's solo website
Illustrative discography of Simon & Garfunkel Recordings เก็บถาวร 2008-02-20 ที่ เวย์แบ็กแมชชีน
ไซ (นักร้อง)

สำหรับความหมายอื่นของ ไซ ดูที่ ไซ
| ไซ |
| --- | --- |
ไซในเดือนธันวาคม ค.ศ. 2012
เกิด: พัก แจ-ซัง  (1977-12-31) 31 ธันวาคม ค.ศ. 1977 (46 ปี) โซล เกาหลีใต้
อาชีพ: นักร้อง นักแต่งเพลง โปรดิวเซอร์เพลง แร็ปเปอร์
ปีปฏิบัติงาน: 2001–ปัจจุบัน
คู่สมรส: ยู ฮเย-ย็อน (สมรส 2006)
บุตร: 2
รางวัล:  เครื่องอิสริยาภรณ์วัฒนธรรม (2012)
อาชีพทางดนตรี
แนวเพลง: เคป็อป ฮิปฮอปเกาหลี
ค่ายเพลง: บิดแมน แอลเอ็นแอลที วายจี พีเนชัน เอเว็กซ์ แทร็กซ์ รีพับลิก สกูลบอย
 นักดนตรี

ชื่อเกาหลี
ฮันกึล: 박재상
ฮันจา: 朴載相
อาร์อาร์: Bak Jae-sang 
เอ็มอาร์: Pak Chaesang 
ชื่อในวงการ
ฮันกึล: 싸이
อาร์อาร์: Ssai 
เอ็มอาร์: Ssai 
 
ไซ หรือชื่อจริงว่า พัก แจ-ซัง (อังกฤษ: Psy, Park Jae-Sang; ฮันกึล: 싸이, 박재상; เกิด 31 ธันวาคม ค.ศ. 1977) เป็นแร็ปเปอร์และนักร้องชาวเกาหลีใต้ จบการศึกษาด้านดนตรีจากมหาวิทยาลัยบอสตัน และวิทยาลัยดนตรีเบิร์กเลย์ สหรัฐอเมริกา
มีผลงานครั้งแรกเมื่อปี ค.ศ. 2001 จากอัลบั้มชุด PSY from the PSYcho World! และชุดที่ 2 Sa2/Adult only แต่ก็ถูกแบนเนื่องจากการโปรโมตที่ไม่เหมาะสมกับกลุ่มเยาวชน
ต่อมาในเดือนกันยายน ค.ศ. 2002 ไซ ก็ได้มีผลงานทางโซเชียลมีเดีย ชื่อเพลง Champion ซึ่งเพลงนี้ได้ถูกนำไปในการแข่งขันฟุตบอลโลก ปีเดียวกัน ที่เกาหลีใต้และญี่ปุ่นเป็นเจ้าภาพร่วมกัน
จากนั้นในเดือนตุลาคม ค.ศ. 2010 หลังจากเงียบหายไปนานถึง 8 ปี ไซก็ได้ย้ายสังกัดไปเป็น วายจีเอ็นเตอร์เทนเมนต์  ซึ่งในปี ค.ศ. 2012 ได้มีอัลบั้มชุดที่ 6 คือ  PSY's Best 6th Part 1  ออกมา
ซึ่งในปีเดียวกันนี้ ซิงเกิล Gangnam Style ได้สร้างปรากฏการณ์อย่างมาก ทั้งจังหวะดนตรี, เนื้อหาของเพลง ที่หมายถึง วิถีชีวิตผู้คนในย่านคังนัม ในโซล ที่ฟุ้งเฟ้อ รวมถึงท่าเต้นที่แปลก ๆ คล้าย ๆ การควบม้าสามารถที่จะได้รับความนิยมอย่างล้นหลามทั้งในสหรัฐอเมริกา และอีกหลาย ๆ ประเทศทั่วโลก เฉพาะเว็บไซต์ยูทูบมีการคลิกดูเพลงนี้มากถึง 2,400 ล้านครั้งติดท็อปสถิติอันดับ 1 ของการคลิกดูยูทูบที่มากที่สุดและมีจำนวนผู้กดไลค์มากที่สุดถึง 2,234,180 ครั้ง (ในวันที่ 21 กันยายน ค.ศ. 2012) จนถูกบันทึกเป็นสถิติในหนังสือกินเนสส์ ถือเป็นปรากฏการณ์ครั้งสำคัญของวงการเพลงเกาหลี ที่ทำให้หลายคนที่ไม่ได้สนใจเพลงเกาหลี หันมาให้ความสนใจ ทั้งที่ไซมีภาพลักษณ์ที่แตกต่างไปจากไอดอลเกาหลีคนอื่น ๆ คือ ไม่หล่อ ไม่มีเสน่ห์ดึงดูด แต่มีความตลกแทน มีศิลปินชาวตะวันตกหลายคนได้ชมเชย ไซซึ่งเป็นผู้ที่ออกแบบท่าเต้นเพลงนี้เอง ไม่ว่าจะเป็น จัสติน บีเบอร์, ร็อบบี้ วิลเลียมส์, เอ็มมิเน็ม และบริตนีย์ สเปียส์ เป็นต้น รวมถึงการแปลงเพลง หรือเลียนแบบตัดต่อเป็นคลิปต่าง ๆ ไปทั่ว นอกจากนี้แล้ว Gangnam Style ยังคว้ารางวัลจากรายการ Music Bang และ M Countdown ติดต่อกันหลายสัปดาห์ ทำให้ได้รับเชิญเป็นแขกพิเศษร่วมงาน 2012 MTV Music Video Awards ที่สหรัฐอเมริกา เช่นเดียวกับที่ เรน นักร้องเกาหลีอีกคนที่ก่อนหน้านั้นเคยได้รับเชิญมาแล้ว
ชีวิตส่วนตัว ไซสมรสแล้ว มีลูก 2 คน นอกจากผลงานเพลงแล้ว ไซยังมีร้านขายรามยอนหรือราเม็งในแบบเกาหลีเป็นของตัวเองร้านแรกที่ชั้น 1 โซนเค-ดิสทริกต์ ศูนย์การค้าโชว์ดีซี ถนนพระราม 9 ที่ประเทศไทยด้วย โดยมีการเปิดด้วยการโชว์ตัวพร้อมศิลปินนักร้อง นักแสดงเกาหลีหลายคนในวันที่ 11 เมษายน ค.ศ. 2017 อันเป็นวันที่เปิดศูนย์การค้านี้อย่างเป็นทางการ
8 มิถุนายน ค.ศ. 2014 ไซได้มีซิงเกิ้ลใหม่ Hangover ที่มี สนู้ปด๊อก แร็ปเปอร์ระดับโลกชาวอเมริกันร่วมผลงานด้วย
ผลงานเพลง

Psy from the Psycho World! (2001)
Ssa2 (2002)
3 Mai (2002)
Ssajib (2006)
PsyFive (2010)
Chiljip Psy-da (2015)
4X2=8 (2017)
Psy 9th (2022)
ผลงานการแสดง > โทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2001 | Beautiful Days | ตัวเขาเอง, ตอน 15 (รับเชิญ) |  |  |
| 2012 | Dream High 2 | โค้ชฝึกสอน (ตอน 5) |  |  |
| 2012 | Superstar K4 | กรรมการ |  |  |
| 2012 | แซเทอร์เดย์ไนต์ไลฟ์ | ตัวเขาเอง, Lids/Gangnam Style Sketch (ฤดูกาล 38 ตอน 1) |  |  |
| 2013 | Live! with Kelly and Michael | ตัวเขาเอง (สองรายการภายในสองสัปดาห์) |  |  |
| 2016 | Heroes of Remix | ที่ปรึกษา |  |  |
| 2021 | Loud | กรรมการสำหรับพีเนชัน |  |  |
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2002 | Wet Dreams | นักศึกษาฝึกสอน ซ็อก-กู |  |  |
| 2002 | Emergency Act 19 | ตัวเขาเอง |  |  |
| 2016 | โคตรเซียนมาเก๊า เขย่าเวกัส 3 | มิสเตอร์หว่อง |  |  |
ผลงานการแสดง > การแสดงมิวสิกวิดีโอ

รายชื่อมิวสิกวิดีโอที่มีไซเป็นแขกรับเชิญหรือเป็นนักแสดงรับเชิญ
| ปี | มิวสิกวิดีโอ | ศิลปิน |
| --- | --- | --- |
| 2003 | "애송이 ("Aesongi", "Novice Baby Boy")" | Lexy |
| 2012 | "Ice Cream" | ฮย็อนอา |
| 2013 | "DJ Play My Song (NO, LEAVE ME ALONE)" | Schmoyoho |
แหล่งข้อมูลอื่น

เว็บไซต์อย่างเป็นทางการ เก็บถาวร 2013-03-25 ที่ เวย์แบ็กแมชชีน
สถานีย่อยประเทศเกาหลี
สถานีย่อยดนตรี
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  ฝรั่งเศส  BnF data  เยอรมนี  สหรัฐ  เช็กเกีย  เกาหลี  โปแลนด์ 
ศิลปิน:  มิวสิกเบรนซ์
ไซส์โมซอรัส

| ไซส์โมซอรัส ช่วงเวลาที่มีชีวิตอยู่: Late Jurassic, 154-152Ma  PreꞒ Ꞓ O S D C P T J K Pg N  ↓   |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Sauropodomorpha
วงศ์:: Diplodocidae
สกุล:: Diplodocus Cope, 1878a

Species
 D. hallorum Gillette, 1991 (type) 
ไซส์โมซอรัส (อังกฤษ: Seismosaurus) เป็นอดีตสกุลไดโนเสาร์ซอโรพอดที่มีความยาวประมาณ 30-35 เมตร และหนักถึง 60 ตัน มีความหมายว่ากิ้งก่าแห่งแผ่นดินไหว เพราะเวลาเดินจะทำให้พื้นสั่นเหมือนแผ่นดินไหว กินพืชเป็นอาหาร รักสงบ อาศัยอยู่ในจูแรสซิกตอนปลาย ค้นพบโดยกิลต์เลตต์ เมื่อปีค.ศ.1991 รัฐนิวเม็กซิโก สหรัฐอเมริกา แต่ในปัจจุบัน ได้มีการค้นพบว่าไซส์โมซอรัสนั้น แท้จริงแล้วคือชนิดหนึ่งของสกุลดิปโพลโดคัส
ขนาด

ในปี ค.ศ. 1994 ได้มีการประมาณการขนาดของไซส์โมซอรัส ซึ่งใช้ดิปโพลโดคัสเป็นที่อ้างอิงเพราะมีลักษณะคล้ายกันและอยู่ใน วงส์เดียวกัน   ประมาณความยาว กระดูกขาอ่อน  3.1-4เมตร(10-13ฟุต) ต่อมาในปี2006 ได้มีการประเมินโดย เคน คาร์เพนเตอร์ ซึ่งยังคงใช้ ดิปโพลโดคัส เป็นที่อ้างอิง ได้ประมาณความสูงของกระดูกขาอ่อนที่ 4.4-4.6เมตร(14-15ฟุต) แม้ว่ามีสัดส่วนในขนาดที่แตกต่างกัน คาร์เพนเตอร์ ได้แสดงสัดส่วนความยาวรวมประมาณ 58 เมตร (190ฟุต)ซึ่งเขาลดขนาดลงจากที่ เกรโกรี่ พอล ประมาณความยาวไว้ที่ 40-60 เมตร คาร์เพนเตอร์ ชี้ให้เห็นว่า ไซส์โมซอรัส มีความยาวกว่า ซอโรพอดยักษ์อื่นๆอย่าง ดิปโพลโดคัส(32.5เมตร) แบรกคิโอซอรัส ซอโรโพไซดอน (34เมตร) ไททันซอรัส อาร์เจนติโนซอรัส (38เมตร) รวมถึงความยาวของคอ 16.75 เมตร (55 ฟุต) ความยาวลำตัว 9เมตร(30ฟุต) ความยาวของหาง 32เมตร(105ฟุต) ความสูงของขาหน้า  5.75 เมตร(19ฟุต)
แต่ในปัจจุบันได้มีการระบุว่ากระดูกที่เคยเชื่อกันว่าเป็นปลายหางนั้น แท้จริงเป็นโคนหาง จึงทำให้ไดโนเสาร์สกุลนี้มีความยาวลดลงเหลือเพียง 30-35 เมตร มันจึงไม่ใช่ไดโนเสาร์ที่ใหญ่ที่สุดอีกต่อไป พร้อมกับถูกยุบรวมกับสกุลดิปโพลโดคัสอีกด้วย
โดยดิปโพลโคัส ฮัลโลรัม (Diplodocus hallorum) ซึ่งเป็นชื่อใหม่ของไซส์โมซอรัส มีลักษณะคล้ายคลึงกับดิปโพลโดคัส คาร์เนกี (Diplodocus carnegiei) แค่ก็ต่างกันในส่วนโครงกระดูกขา ของไซส์โมซอรัส มีความเรียวยาวกว่าดิปโพลโดคัส และด้วยขนาดที่แตกต่างกัน โดยดิปโพลโดคัส มีขนาดเล็กกว่าประมาณ25เมตร โดยนักวิทยาศาสตร์ใช้ สัดส่วนรายละเอียดเหล่านี้เพื่อแยกแยะสกุลของซอโรพอดทั้งสองนี้
แหล่งข้อมูลอื่น

Dinosauricon entry for Seismosaurus เก็บถาวร 2005-03-18 ที่ เวย์แบ็กแมชชีน
Science Daily news article about reducing its size estimate
Child-oriented page on the Enchanged Learning site
Dino Dictionary entry for Seismosaurus เก็บถาวร 2007-05-01 ที่ เวย์แบ็กแมชชีน
Seismosaurus Documentary[ลิงก์เสีย]
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
ไซเบอร์จายา

| ไซเบอร์จายา |
| --- | --- |
เมืองและเขตเมือง
การถอดเสียงภาษาอื่น ๆ
 • อักษรยาวี: سايبرجاي
 • จีน: 赛城


ประเทศ:  มาเลเซีย
ก่อตั้ง: 17 พฤษภาคม ค.ศ. 1997
พื้นที่
 • ทั้งหมด: 3.2 ตร.กม. (1.2 ตร.ไมล์)
ประชากร (2017)
 • ทั้งหมด: 102,000 คน
 • ความหนาแน่น: 32,000 คน/ตร.กม. (83,000 คน/ตร.ไมล์)
เขตเวลา: UTC+8 (เวลามาตรฐานมาเลเซีย)
 • ฤดูร้อน  (เวลาออมแสง): ไม่มี
รหัสไปรษณีย์: 63000
รหัสโทรศัพท์: +60-83, +60-86, +60-88
เว็บไซต์: cyberjayamalaysia.com.my mpsepang.gov.my
ไซเบอร์จายา (อังกฤษ: Cyberjaya ประกอบขึ้นจาก ไซเบอร์ กับ ปูตราจายา) เป็นเมืองในประเทศมาเลเซีย อยู่ทางใต้ของกัวลาลัมเปอร์ ทางทิศตะวันตกของปูตราจายา บริษัทข้ามชาติและศูนย์ข้อมูลหลายแห่งมีสำนักงานอยู่ที่นี่
มีพิธีเปิดไซเบอร์จายาอย่างเป็นทางการในวันที่ 17 พฤษภาคม ค.ศ. 1997 โดยนายกรัฐมนตรีมาฮาดีร์ บิน โมฮามัด
แหล่งข้อมูลอื่น

Cyberjaya Malaysia - Global Tech Hub (Official Website) เก็บถาวร 2015-02-15 ที่ เวย์แบ็กแมชชีน
Intelligent city gets residents’ thumbs up, The Star, 25 November 2006
Government moves to recover RM242 million from InventQjaya Sdn Bhd, The Star, 8 July 2006
CSF Group, South East Asia's Largest Carrier Neutral High-End Purpose Built Data Center
2°55′21″N 101°39′18″E﻿ / ﻿2.92250°N 101.65500°E﻿ / 2.92250; 101.65500
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
ไซเบอร์พังส์ (วิดีโอเกม)

วิดีโอเกม ค.ศ. 1993
| ไซเบอร์พังส์ |
| --- | --- |

ผู้พัฒนา: มิวเทชัน
ผู้จัดจำหน่าย: คอร์ดีไซน์
ออกแบบ: เอเดรียน โรเบิร์ต คัมมิงส์, ร็อบ นอร์เธน
ศิลปิน: เอเดรียน โรเบิร์ต คัมมิงส์
แต่งเพลง: เอเดรียน โรเบิร์ต คัมมิงส์
เครื่องเล่น: อามิกา
วางจำหน่าย: อเมริกาเหนือ: ค.ศ. 1993
แนว: ชูตเอ็มอัป - เลื่อนหลายทิศทาง
รูปแบบ: ผู้เล่นเดี่ยว
ไซเบอร์พังส์ (อังกฤษ: Cyberpunks) เป็นเกมยิงมุมมองจากบนลงล่างสำหรับระบบอามิกาที่พัฒนาโดยมิวเทชัน และเผยแพร่โดยบริษัทคอร์ดีไซน์ใน ค.ศ. 1993
ผู้เล่นควบคุมตัวละครสามตัวพร้อมกัน ซึ่งการเล่นเกมประกอบด้วยการยิงเอเลียนที่เป็นศัตรู และการหาช่องผ่านหลายประตู ก่อนที่จะสามารถก้าวไปสู่ด่านต่อไป
แหล่งข้อมูลอื่น

at MobyGames
at GameSpot
ไซเรน

สำหรับสัตว์ครึ่งบกครึ่งน้ำจำพวกซาลาแมนเดอร์ ดูที่ ไซเรน
| --- | --- |
รูปปั้นของไซเรนที่กำลังเล่นพิณ, ป. 370 ก่อนคริสตกาล
กลุ่ม: ตำนาน
สัตว์คล้ายคลึง:   ฮาร์พี  อันดายน์ 
ผู้ให้กำเนิด: อเคลัส และคาลิโอป, เมลโพเมเน, หรือเทอบ์ซิคอร์ หรือ โฟครีส และเซโต
เทพปกรณัม: กรีก
ประเทศ: ประเทศกรีก
ถิ่นที่อยู่: ทุ่งหญ้าซีเกิร์ท
ภาพวาดไซเรนกับโอดิซูส ในปี ค.ศ. 1891 โดยจอห์น วิลเลี่ยม วาเตอร์เฮาส์
ไซเรน (อังกฤษ: Siren; กรีก: Σειρήν, Σειρῆνες)  เป็นปีศาจในเทพปกรณัมกรีก โดยปรากฏบทบาทอย่างยิ่งจากตำนานเรื่องเจสันและเรืออาร์โกและโอดิสซีย์ ไซเรน  มีลักษณะของสัตว์ผสม 3 อย่าง คือ  คล้ายนางเงือก มีขาเป็นครีบปลา มีปีกและเสียงเหมือนนก แต่บ้างก็ว่า ไซเรน เป็นมนุษย์ครึ่งนกเหมือนกินร กินรี ในวรรณคดีไทย
จากบทประพันธ์ตอนหนึ่ง ระบุว่า
อาโกนอทจำเป็นต้องผ่านน่านน้ำที่ไซเรนอาศัยอยู่ แต่ "ออร์เฟียส" ได้ดีดพิณเป็นทำนองเพลงที่ไพเราะยิ่งกว่าของไซเรนดึงความสนใจของลูกเรืออาร์โกนอทไว้จึงผ่านมาได้อย่างปลอดภัย และในเวลาต่อมา "โอดิซูส" อยากรู้ว่าเสียงเพลงของไซเรนเป็นอย่างไรจึงให้ลูกเรือทุกคนใช้ขี้ผึ้งอุดหูแล้วมัดเขาไว้กับเสากระโดงเรือ
ไซเรน มีเสียงอันไพเราะ  รูปร่างที่งดงามรองจากเงือกเล็กน้อย มีความสามารถในการสะกดจิตให้ผู้อื่น ทำตามในสิ่งที่ตนเองต้องการ  เสียงของไซเรนไพเราะเพราะพริ้งจนทำให้คนที่เดินเรือผ่านมายังบริเวณใกล้เคียงที่ไซเรนอาศัยอยู่หลงทางเข้ามาตามเสียงเพลงของไซเรน  ผู้ที่ทนฟังเสียงของนางไซเรนได้โดยไม่เสียสติจะได้รับปัญญาในการรู้จุดอ่อนของตน
ในลุ่มแม่น้ำไรน์ในประเทศเยอรมนี มีอุบัติเหตุทางเรือเกิดขึ้นบ่อย ๆ เชื่อว่าเกิดจากไซเรน ที่เรียกว่า "ผู้หญิงแห่งแม่น้ำไรน์" ซึ่งปรากฏอยู่ในคติชนนิยมและวรรณกรรมต่าง ๆ
ไซเรน ได้ถูกอ้างอิงถึงในวัฒนธรรมร่วมสมัยมากมาย เช่น เป็นตัวละครหนึ่งในการ์ตูนญี่ปุ่นเรื่อง เซนต์เซย่า ที่ชื่อ ไซเรน โซเรนต์
ไชร์ (มิดเดิลเอิร์ธ)

ท้องทุ่งแคว้นไชร์ จากภาพยนตร์ ลอร์ดออฟเดอะริงส์
ไชร์ (อังกฤษ: Shire) เป็นชื่อดินแดนแห่งหนึ่งบนทวีปมิดเดิลเอิร์ธ ในนิยายแฟนตาซีเรื่อง เดอะลอร์ดออฟเดอะริงส์ และตำนานอื่น ซึ่งประพันธ์โดย เจ. อาร์. อาร์. โทลคีน ตั้งอยู่ทางตะวันตกเฉียงเหนือของทวีป บนดินแดนอันกว้างใหญ่เอเรียดอร์ ซึ่งเป็นส่วนหนึ่งของอาณาจักรอาร์นอร์ แคว้นไชร์ก่อตั้งขึ้นโดยชาวฮอบบิท และต่อมาพวกเขาก็พากันอพยพมาอยู่ที่ดินแดนนี้จนเกือบหมด ชื่อในภาษาเวสทรอนของแคว้นไชร์ คือ ซูซา (Sûza) หรือ ซูซัท (Sûzat) ส่วนชื่อในภาษาซินดารินคือ อิดรันน์ (i Drann)
ลักษณะทางภูมิศาสตร์

ตามบทบรรยายของโทลคีน ไชร์มีอาณาเขตจากฟาร์ดาวน์ทางทิศตะวันตก จรดสะพานแบรนดี้ไวน์ทางตะวันออก รวม 40 ลีกส์ (193 กิโลเมตร หรือ 120 ไมล์นูเมนอร์) และจากทุ่งมัวร์ทางเหนือจรดหนองน้ำด้านใต้รวม 50 ลีกส์ (241 กิโลเมตร หรือ 150 ไมล์นูเมนอร์) ไชร์มีพื้นที่รวมทั้งสิ้นประมาณ 18,000 ตารางไมล์ (หรือ 47,000 ตารางกิโลเมตร) หากคำนวณโดยถือว่าอาณาจักรมีรูปร่างเป็นสี่เหลี่ยมโดยประมาณ
แม่น้ำแบรนดี้ไวน์ (หรือ บารันดูอิน) เป็นชายแดนธรรมชาติของไชร์ทางทิศตะวันออก แต่ก็มีชาวฮอบบิทอาศัยอยู่ในเขตบั๊คแลนด์ทางฝั่งตะวันออกของแม่น้ำด้วย เป็นเขตกันชนที่ป้องกันไชร์จากการรุกรานที่อาจมาจากป่าดึกดำบรรพ์ บั๊คแลนด์ไม่ได้เป็นส่วนหนึ่งของแคว้นไชร์จนกระทั่งหลังยุคสงครามแหวน กษัตริย์เอเลสซาร์จึงพระราชทานดินแดนนี้ให้เป็นอาณาเขตของไชร์อย่างเป็นทางการ สำหรับทางทิศเหนือและทิศตะวันตก ไม่มีปราการธรรมชาติใดเป็นสัญลักษณ์ แต่อาจสังเกตจากสิ่งปลูกสร้างสำคัญบางแห่ง เช่น ทาวเวอร์ฮิลล์ เป็นต้น
ไชร์แบ่งออกเป็นสี่ฟาร์ธิง (คำว่า 'ฟาร์ธิง' แปลว่า 'หนึ่งส่วนสี่') ในแต่ละฟาร์ธิงยังแบ่งเป็นเขตแดนเล็กๆ แบบไม่เป็นทางการ ซึ่งเป็นอาณาเขตของแต่ละตระกูล เช่น พวกตุ๊ก ที่อยู่ใกล้ ทักโบโรห์ ในตำบลตุ๊กแลนด์ ส่วนใหญ่นามสกุลของชาวฮอบบิทจะเป็นตัวบ่งบอกว่าตระกูลของพวกเขามาจากถิ่นไหน ตัวอย่างเช่น นามสกุลของแซมไวส์ แกมจี มาจากคำเดิมว่า แกมวิช ซึ่งเป็นถิ่นฐานเดิมของตระกูลของเขา หรืออย่างเช่นเขต บั๊คแลนด์ ที่ตั้งชื่อดินแดนตามชื่อตระกูล โอลด์บั๊ค (ต่อมาเปลี่ยนเป็นตระกูล แบรนดี้บั๊ค)
คำบรรยายแคว้นไชร์แสดงให้เราเห็นว่า ดินแดนนี้เป็นแว่นแคว้นที่สวยงามและอุดมสมบูรณ์ เหล่าพลเมืองจะรักและหวงแหนดินแดนของตนมาก ชาวฮอบบิทมีอาชีพเกษตรกรรมเป็นอาชีพหลัก แต่ยังไม่ก้าวหน้าจนถึงขั้นอุตสาหกรรม ถึงกระนั้นดินแดนนี้ก็ส่งออกสินค้าเกษตรกรรมสำคัญหลายอย่าง เช่นผลไม้ ธัญพืช และยาสูบ
แคว้นต่างๆ ในไชร์ > นอร์ธฟาร์ธิง

นอร์ธฟาร์ธิงเป็นเขตที่มีประชากรอาศัยอยู่เบาบางที่สุด ส่วนใหญ่เป็นเขตเพาะปลูกข้าวบาร์เล่ย์ เป็นเขตเดียวในบรรดาฟาร์ธิงทั้งสี่ที่มีหิมะตกเป็นประจำ ที่นี้ยังเป็นสถานที่เกิดสมรภูมิทุ่งกรีนฟิลด์ในอดีตด้วย
ลองคลีฟ เป็นถิ่นฐานของสมาชิกตระกูลตุ๊กจำนวนหนึ่ง ที่เรียกกันว่าเป็นพวก ตุ๊กเหนือ เป็นลูกหลานของ บันโดบรัส ตุ๊ก "วัวคำราม" ผู้ตั้งถิ่นฐานลงที่นี่หลังจากสงครามทุ่งกรีนฟิลด์
หมู่บ้าน ฮาร์ดบอทเทิล เป็นถิ่นฐานของตระกูล เบรซเกอร์เดิล ซึ่งเป็นสกุลเดิมของ โลบิเลีย แซกวิลล์-แบ๊กกิ้นส์